# Chobotnatce

### Z Wikipédie

Chobotnatce
Živočíchy

Doména | Eukaryoty
Ríša (regnum) | Živočíchy Animalia
Vývojový stupeň | Epitelovce Eumetazoa
Skupina | Dvojstranovce Bilateralia
Vývojová vetva | Druhoústovce Dueterostomia

Kmeň (phylum) | Chordáty Chordata
Podkmeň (subphylum) | Stavovce Vertebrata
Nadtrieda (superclassis) | Čeľustnatce Gnathostomata
Stupeň | Štvornožce Tetrapoda
Trieda (classis) | Cicavce Mammalia
Podtrieda (subclassis) | Živorodé Theria
Nadrad (superordo) | Placentovce Eutheria
Rad (ordo) | Chobotnatce Proboscidea

Vedecký názov
Proboscidea Illiger, 1811
Vedecká klasifikácia prevažne podľa tohto článku

Chobotnatce alebo chobotnáče alebo slony (Proboscidea) sú skupina cicavcov.

## [úprava] Charakteristika

V súčasnosti obsahuje len čeľaď slonovité, ktorá dnes zahŕňa 3 druhy: slona afrického, slona pralesného (donedávna považovaný za poddruh slona afrického) a slona ázijského. V dobe ľadovej existovalo viac druhov, mezi nimi napríklad slonovi podobný mamut, ďalej napríklad rody Mammut , Mastodon, Platybelodon či Amebelodon.

Recentné chobotnatce sú najväčšie žijúce suchozemské živočíchy, sú bylinožravé. Charakterizované sú prítomnosťou dlhého chobota (vznikol predĺžením a spojením hornej gamby a nosa; pozostáva z tisícov párových svalov), predĺženými zubmi - klami, veľkými ušami a širokou hlavou. Výška po plece je 2-4 m, hmotnosť 2-7 ton.

Dnes žijú na púšti, savane, polopúšti a svetlom lese v južnej a juhovýchodnej Ázii a v subsaharskej Afrike. Pralesný slon žije prevažne v dažďových lesoch.

Chobot je čuchový, hmatový, nasávací a chytavý orgán. Kly sú pri koreni duté a neprestajne rastú (u samca sú dlhšie, u samice kratšie). Nohy sú stĺpovité, konce prstov sú obalené malými nechtovitými kopytami. Na konci chvosta je strapec silných štetín. Telo je pokryté veľmi riedkou srsťou, koža je hrubá, jemne vrásčitá. Mozog je malý, ale výkonný, preto sú pomerne inteligentní. Veľké vejárovité usá popretkávané cievami sú v neustálom pohybe a pomáhajú pri ochladzovaní tela.

Obyčajne žijú v čriedach, ktoré sú dobre organizované. Samice tvoria zoskupenia tvorené vedúcou samicou, ďalšími samicami a ich mláďatami (pri obrane alebo ak je dosť potravy, spájajú sa tieto skupiny do väčších stád). Mladé samce tvoria tzv. pánske skupiny, ale staré samce žijú samotársky. V čase sexuálnej vnímavosti samíc sa samce dočasne pridružujú k samičím skupinám.

Slony denne zjedia až 500 kg potravy a značie pritom ničia porasty. Vodu pijú, ale použivajú ju aj na chladenie tela a očistu.

Doživajú sa 60 rokov, čiže sú druhými najdlhšie žijúcimi cicavcami po človeku.

## [úprava] Systém

Chobotnáče/chobotnatce v širšom zmysle

- čeľaď †Anthracobunidae
- ? †Jozaria palustris
- chobotnáče/chobotnatce v užšom zmysle (Proboscidea sensu stricto)
  - čeľaď †Moeritheriidae
  - (-) Barytherioidea – parafyletická skupina
    - čeľaď †Numidotheriidae – parafyletická skupina; patrí sem †Phosphatherium escuilliei, †Daouitherium rebouli a †Numidotherium koholense
    - čeľaď †Barytheriidae
    - čeľaď †Deinotheriidae (Deinotherioidea)
    - podrad Elephantiformes
      - čeľaď †Palaeomastodontidae – parafyletická skupina; patrí sem †Palaeomastodon beadnelli a rod †Phiomia (tieto dva rody bývajú zaraďované aj pod Gomphotheriidae v užšom zmysle, a rod Phiomia aj ako samostatná čeľaď Phiomiidae pod Elephantiformes)
      - (-) Elephantoidea v širšom zmysle
        - †Hemimastodon crepusculi
        - nadčeľaď Mammutoidea
          - čeľaď †Mammutidae– pozri mastodont
        - nadčeľaď Euelephantoidea (Elephantoidea v užšom zmysle)
          - čeľaď †Choerolophodontidae
          - čeľaď †Amebelodontidae – zaraďované aj pod Gomphotheriidae v užšom zmysle
          - (-) Gomphotheriidae v širšom zmysle (vrátane Trilophodontidae) – parafyletická skupina; pozri aj mastodont
            - rod †Gnathabelodon
            - čeľaď †Gomphotheriidae v užšom zmysle (/podčeľaď Gomphotheriinae)
            - čeľaď slonovité (Elephantidae) - vrátane rodov †Tetralophodon, †Paratetralophodon, †Anancus a čelade Stegodontidae, ktoré sú často zaraďované mimo slonovitých; čeľaď slonovité sa zaraďuje aj mimo Gomphotheriidae v širšom zmysle pod Euelephantoidea
            - ? rod †mastodont
              - ? podrod †Bunolophodon
              - ? podrod †Zygolophodon – zaraďované aj pod Mammutidae
            - ? †“Mastodon” grandincisivus (Bunolophodon grandincisivus; Amebelodon grandincisivus)
            - ? †“Bunolophodon” grandidens
            - (-) Rhynchotheriinae / podčeľaď
              - rod †Sinomastodon
              - †Eubelodon morrillii
              - rod †Rhynchotherium
              - (-) †Cuvieroniinae
                - †Notiomastodon oranatus
                - rod †Stegomastodon
                - rod †Haplomastodon
                - rod †Cuvioronius

## [úprava] Externé odkazy

- Pokus o úplný zoznam rodov a druhov chobotnatcov

| Tento článok o živočíchovi je zatiaľ príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Recentné rady cicavcov
VAJCORODCE (Vtákozobce): Platypoda | Ježury |
VAČKOVCE: Kolokolo | Vakokrty | Kunovce | Bandikuty | Kengury | Vačice | Vačíky |
PLACENTOVCE: Málozubce-Cingulata | Málozubce-Pilosa | Tubulidentata (hrabáč) | Afrosoricida | Tenkonožce | Damany | Sirény | Chobotnáče | Primáty | Letuchy | Tany | Dvojitozubce | Hlodavce | Netopiere | Hmyzožravce | Mäsožravce | Šupinavce | Nepárnokopytníky | Párnokopytníky | Veľryby |

Zdroj: "http://sk.wikipedia.org../../../c/h/o/Chobotnatce.html"

Kategórie: Živočíšne výhonky | Chobotnatce

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Česky
- Dansk
- Deutsch
- English
- Esperanto
- Español
- Français
- Frysk
- עברית
- Hrvatski
- Magyar
- Italiano
- 한국어
- Lietuvių
- Nederlands
- Polski
- Português
- Română
- Русский
- Svenska
- Tiếng Việt
- 中文